**ОБЩИНА НИКОПОЛ**

гр.  Никопол, п.код 5940, ул. „Александър Стамболийски” № 5, тел. 06541/ 21 90

**интернет страница:** [www.nikopol-bg.com](http://www.nikopol-bg.com)**; е-mail:**

|  |  |
| --- | --- |
|  |  |

[obshtina@nikopol-bg.com](mailto: obshtina@nikopol-bg.com )

**ОБЯВЛЕНИЕ**

На основание чл. 10а от ЗДСл. и чл. 14 от Наредбата за провеждане на конкурсите и подбора при мобилност на държавните служители (НПКПМДС) и

Заповед № ЧР-840/18.05.2020 г. на кмета на Община Никопол

**ОБЯВЯВА КОНКУРС**

**за назначаване на държавен служител при следните условия:**

1. За длъжността **„старши експерт-данъчен инспектор“** в дирекция „Финансово-счетоводни дейности“, сектор „Приходи“

Длъжностно ниво – 10, съгласно Класификатора на длъжностите в администрацията  
Наименование на длъжностното ниво: експертно ниво 6

2.  Минималните и специфични изисквания, предвидени в нормативните актове за заемане на длъжността, са:

а) да отговаря на условията по чл. 7 от Закона за държавния служител;  
б) да притежава минимална образователна степен – бакалавър с  
професионална квалификация – икономика;  
в) професионален опит – 1 година;  
г) да притежава следните компетентности: Аналитична компетентност;Ориентация към резултати; Работа в екип; Комуникативна компетентност; Фокус към клиента (вътрешен/външен); Професионална компетентност; Дигитална компетентност.  
3. Начинът за провеждане на конкурса е:

а) първи етап- тест за върху въпроси свързани с устройството и функционирането на администрацията и с професионалната област на длъжността;   
б)втори етап- интервю, на което ще бъдат допуснати тримата кандидати с най-висок резултат от теста. Допуснатите до събеседване кандидати да бъдат уведомени допълнително за мястото, датата и часа на провеждането му.

4.  Необходимите документи, които следва да бъдат представени от кандидатите за участие в конкурса, са:

а) **Писмено заявление за участие в конкурса** – Приложение № 3 към чл. 17, ал. 2 от Наредбата за провеждане на конкурсите и подбора при мобилност на държавни служители  (НПКПМДС);  
б) **Декларация** за обстоятелствата по чл. 17, ал. 3, т. 1 от НПКПМДС от лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответния ред от правото да заема определена длъжност;  
в) **Копия от документи** за придобита образователно-квалификационна степен, допълнителна квалификация; ако дипломата на кандидата за придобито в Република България образование е вписана в Регистъра на завършилите студенти и докторанти, поддържан от Министерството на образованието и науката, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;  
г)  **Копия от документи**, удостоверяващи продължителността на професионалния опит (ако има такива);  
д) **Сертификати, удостоверения** или други документи, свързани с допълнителни обучения в областта на професионалната област, ако има такива.

5. Документите следва да бъдат представени в срок от 20.05.2020 г. до 29.05.2020 г.  до 17 часа в деловодството на Община Никопол, на адрес: гр. Никопол, пощ.код 5940, ул. „Ал. Стамболийски“ № 5, лично от всеки кандидат или чрез пълномощник.

По електронен път на следната електронна поща:  [**obshtina@nikopol-bg.com**](mailto:%20info@so-nadejda.com)   
в zip или pdf файлов формат, като в този случай заявлението и декларацията следва да бъдат подписани от кандидата с електронен подпис.  
Образци за писменото заявление за участие в конкурса (Приложение № 2) към чл. 17, ал. 2 от НПКПМДС и декларация по чл. 17, ал. 3, т. 1 от НПКПМДС могат да се изтеглят от следния интернет адрес:<https://www.nikopol-bg.com>, категория „Конкурси“ (https://www.nikopol-bg.com/section-160-content.html ).

При подаване на документите на всички кандидати ще се предоставя копие от длъжностна характеристика за конкурсната длъжност;

**Лице за контакт:** Име: Емка Лицова, телефон: 06541 21 90

**Дата на публикуване:** 19.05.2020 г.

6. Списъците или други съобщения във връзка с конкурса ще се обявят на информационното табло в административната сграда на Община Никопол, находяща се в гр. Никопол, ул. „Ал. Стамболийски“ № 5, етаж първи както и на интернет страницата на Община Никопол.

7. Кратко описание на длъжността съгласно длъжностната характеристика:

Извършва дейности, свързани с обслужването на задължените лица по местните данъци и такси. Изготвя анализи, доклади, отчети и обработва документи във връзка с дейността на общинската администрация, с поддържането на регистри и бази данни, с извършването на дейности във връзка с осъществяване правомощията на ръководителя на администрацията. Установява публични общински вземания и административни нарушения по местните данъци и такси. Издава съответните актове, свързани с приложимото данъчно законодателство.

8. Минимален размер на основната заплата: 610,00 лв.

\*Основният размер на заплатата за длъжността се определя в зависимост от професионалния опит на спечелилия конкурса кандидат, съгласно нормативните актове, определящи формирането на възнаграждението.

**КМЕТ НА ОБЩИНА НИКОПОЛ:**

**/ИВЕЛИН САВОВ/**